Berigtigelse til Kommissionens henstilling 2004/394/EF af 29. april 2004 om resultaterne af risikovurdering og strategier for risikobegrænsning for stofferne acetonitril, acrylamid, acrylonitril, acrylsyre, butadien, hydrogenfluorid, hydrogenperoxid, methacrylsyre, methylmethacrylat, toluen og trichlorbenzen

( Den Europæiske Unions Tidende L 144 af 30. april 2004 )

Henstilling 2004/394/EF læses således:

at de strategier for risikobegrænsning, som er beskrevet i afsnittet om »Strategi for risikobegrænsning« i del 1-11 i bilaget, bør gennemføres. Hvor der ikke forventes nogen risiko, bør oplysningerne benyttes til at sikre, at de gældende risikobegrænsende foranstaltninger opretholdes.

Medlemsstaterne og den berørte sektor bør på grundlag af de foranstaltninger, som referenten anbefaler, tage hensyn til den foretagne risikovurdering og følge de relevante henstillinger for at sikre den mindst mulige sundheds- og miljørisiko ved hvert af de stoffer, der er risikovurderet. Kommissionen har endvidere anvist, hvilke foranstaltninger i form af fællesskabslovgivning der skal opprioriteres.

De medlemsstater, der er referenter, har for ovennævnte stoffer afsluttet deres vurdering af risikoen for mennesker og miljø og har foreslået strategier med henblik på begrænsning af disse risici i overensstemmelse med Kommissionens forordning (EF) nr. 1488/94 af 28. juni 1994 om principperne for vurdering af risikoen for mennesker og miljø ved eksisterende stoffer, i overensstemmelse med Rådets direktiv (EØF) nr. 793/93 (4) .

Inden for rammerne af forordning (EØF) nr. 793/93 er følgende stoffer udpeget som prioriterede stoffer, der skal vurderes, i overensstemmelse med Kommissionens forordning (EF) nr. 2268/95 af 28. september 1995 vedrørende den anden liste over prioriterede stoffer i medfør af Rådets forordning (EØF) nr. 793/93 (3) , hvori der ligeledes er udpeget følgende referenter for disse stoffer:

Inden for rammerne af forordning (EØF) nr. 793/93 er følgende stoffer udpeget som prioriterede stoffer, der skal vurderes, i overensstemmelse med Kommissionens forordning (EF) nr. 1179/94 af 25. maj 1994 vedrørende den første liste over prioriterede stoffer i medfør af Rådets forordning (EØF) nr. 793/93 (2) , hvori der ligeledes er udpeget følgende referenter for disse stoffer:

om resultaterne af risikovurdering og strategier for risikobegrænsning for stofferne acetonitril, acrylamid, acrylonitril, acrylsyre, butadien, hydrogenfluorid, hydrogenperoxid, methacrylsyre, methylmethacrylat, toluen og trichlorbenzen

BILAG

DEL 1

CAS-nr. 75-05-8 Einecs-nr. 200-835-2

Bruttoformel CH3–C ≡ N Einecs-navn acetonitril IUPAC-navn acetonitril Referent Spanien Klassificering (5) F:R11 Xn:R20/21/22 Xi:R36

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (6). Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt ved syntese af industrikemikalier, farmaceutiske produkter og pesticider og ved fremstilling af fotografisk film. Stoffet benyttes tillige som opløsningsmiddel ved forskellige ekstraktionsprocesser og i forsknings- og analyselaboratorier. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

Ved risikovurderingen er der påvist andre eksponeringskilder for mennesker og miljø, idet stoffet især dannes ved forbrænding af biomasse og findes i bilers udstødning, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår ikke i nærværende risikovurdering. Den fuldstændige risikovurderingsrapport, som referentmedlemsstaten har fremsendt til Kommissionen, indeholder imidlertid oplysninger om disse risici.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med generel systemisk toksicitet som følge af eksponering af huden ved brug af stoffet som opløsningsmiddel og mellemprodukt.

Konklusionen af risikovurderingen for

forbrugere og offentlighedens udsættelse via miljøet

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

ATMOSFÆREN

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for miljøet, nemlig

AKVATISKE ØKOSYSTEMER og TERRESTRISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for akvatiske og terrestriske økosystemer som følge af eksponering fra brug af stoffet i den farmaceutiske industri.

Konklusionen af risikovurderingen for miljøet, nemlig

MIKROORGANISMER I SPILDEVANDSBEHANDLINGSANLÆG

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for spildevandsbehandlingsanlæg som følge af eksponering fra brug af stoffet i den farmaceutiske industri.

STRATEGI FOR RISIKOBEGRÆNSNING

Ved risikovurderingen er der påvist andre kilder til acetonitrilemissioner (f.eks. brug af fossilt brændsel). Dette er ikke omfattet af forordning (EØF) nr. 793/93 og indgår ikke i strategien for risikobegrænsning.

For arbejdstagerne

Gældende lovgivning om beskyttelse af arbejdstagerne på fællesskabsplan anses som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at en revision af den nugældende grænseværdi for erhvervsmæssig eksponering, som er fastsat i medfør af Kommissionens direktiv 91/322/EØF (7), tages under overvejelse, så det fremgår, at eksponering af huden kan medvirke til den samlede belastning af arbejdstagerne.

For miljøet

— Europa-Kommissionen bør overveje at opføre acetonitril på listen med prioriterede stoffer i bilag X til Europa-Parlamentets og Rådets direktiv 2000/60/EF (8) (vandrammedirektivet), næste gang dette bilag revideres.

— For at lette udstedelse af tilladelser i henhold til Rådets direktiv 96/61/EF (9) (integreret forebyggelse og bekæmpelse af forurening - IPPC), bør stoffet inddrages under det igangværende arbejde om vejledning i, hvad der er bedste tilgængelige teknik (BAT). Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT.

— Lokale emissioner til miljøet bør om nødvendigt begrænses ved hjælp af nationale regler, således at der ikke forventes nogen risiko for miljøet.

DEL 2

CAS-nr. 79-06-1 Einecs-nr. 201-173-7

Bruttoformel CH2 = CH-CONH2 Einecs-navn acrylamid IUPAC-navn 2-propenamid Referent Det Forenede Kongerige Klassificering (10) Carc.Cat.2:R45 Muta.Cat.2:R46 Repro.Cat.3:R62 T:R25 T:R48/23/24/25 Xn:R20/21 Xi:R36/38 R43

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (11).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt i den kemiske industri til fremstilling af polyacrylamid. Det benyttes endvidere til fremstilling af polyacrylamidgeler til umiddelbar brug og i injektionsmørtler. Hovedanvendelserne for polyacrylamid ligger inden for spildevandsbehandling, papir- og papirmasseforarbejdning og mineraloparbejdning; andre anvendelser er bl.a. som tilsætningsstof til kosmetiske midler og som middel til forbedring af jordens struktur. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med mutagenicitet og carcinogenicitet som følge af eksponering ved produktion af stoffet, brug som mellemprodukt i den kemiske industri til fremstilling af polyacrylamid, brug af polyacrylamid, brug af polyacrylamidgeler til elektroforese og brug af acrylamidbaseret injektionsmørtel (brug i stor og lille skala).

— mulige problemer med neurotoksicitet og reproduktionstoksicitet som følge af eksponering ved brug af acrylamidbaseret injektionsmørtel i både stor og lille skala.

Konklusionen af risikovurderingen for

FORBRUGERE

— er, at der kan være risici ved enhver eksponering, da stoffet er identificeret som kræftfremkaldende uden nedre grænse. Det bør tages med i betragtning, om de eksisterende forholdsregler er tilstrækkelige, og om yderligere specifikke foranstaltninger kan gennemføres i praksis. Risikovurderingen har imidlertid vist, at risikoen allerede er meget lav. Dette bør tages med i betragtning, når det overvejes, om de eksisterende kontrolforanstaltninger er tilstrækkelige, og om yderligere specifikke foranstaltninger til begrænsning af risikoen kan gennemføres i praksis.

Konklusionen af risikovurderingen for

OFFENTLIGHEDENS UDSÆTTELSE VIA MILJØET

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med neurotoksicitet, reproduktionstoksicitet, mutagenicitet og carcinogenicitet som følge af eksponering i forbindelse med brug af acrylamidbaseret injektionsmørtel ved store bygge- og anlægsarbejder.

Til ovenstående konklusion kommer, at enhver risiko ikke kan udelukkes i betragtning af de øvrige anvendelser, da stoffet er identificeret som kræftfremkaldende uden nedre grænse. Det bør tages med i betragtning, om de eksisterende forholdsregler er tilstrækkelige, og om yderligere specifikke foranstaltninger kan gennemføres i praksis. Risikovurderingen har imidlertid vist, at risikoen allerede er meget lav. Dette bør tages med i betragtning, når det overvejes, om de eksisterende kontrolforanstaltninger er tilstrækkelige, og om yderligere specifikke foranstaltninger til begrænsning af risikoen kan gennemføres i praksis.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for akvatiske økosystemer som følge af eksponering fra brug af acrylamidbaseret injektionsmørtel til bygge- og anlægsformål og indirekte eksponering af andre organismer via vand, der forurenes som følge af samme brug.

Konklusionen af risikovurderingen for

ATMOSFÆREN

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

TERRESTRISKE ØKOSYSTEMER

er, at der er behov for yderligere oplysninger og/eller undersøgelser. Denne konklusion er nået på grundlag af følgende:

— mulige problemer med brug af acrylamidbaseret injektionsmørtel til bygge- og anlægsformål. Behovet for yderligere oplysninger og/eller undersøgelser består i:

— oplysninger, som giver en mere detaljeret vurdering af risikoen for miljøet.

Behovet for disse oplysninger er vurderet endnu en gang på baggrund af strategien for risikobegrænsning og er bortfaldet (jf. afsnit II - strategi for risikobegrænsning)

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For sundheden og miljøet

Det anbefales

— at overveje, at der i rådsdirektiv 76/769/EØF (12) indføres begrænsninger for markedsføring og brug af acrylamid (13) i injektionsmørtel til anvendelse i både lille og stor skala.

— For at fastslå, om undtagelser er berettigede, kan der være behov for yderligere arbejde

— De foreslåede begrænsninger for markedsføring og brug vil betyde, at der ikke behøves yderligere oplysninger til en mere detaljeret vurering af risikoen for miljøet

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at der på fællesskabsplan etableres grænseværdier for erhvervsmæssig eksponering for acrylamid.

For forbrugerne

— Gældende lovgivning om forbrugerbeskyttelse, især bestemmelserne i direktiv 76/769/EØF (direktivet om markedsføring og brug) om kræftfremkaldende, mutagene og reproduktionstoksiske stoffer (CMR-stoffer) og i Europa-Parlamentets og Rådets direktiv 2001/95/EF (produktsikkerhed i almindelighed) (14) om produkter, anses for tilstrækkelige til at beskytte forbrugerne mod de påviste risici.

DEL 3

CAS-nr. 107-13-1 Einecs-nr. 203-466-5

Bruttoformel: CH2 = CH – C ≡ N Einecs-navn acrylonitril IUPAC-navn 2-propennitril Referent Irland Klassificering (15) F:R11 Carc.Cat.2:R45 T:R23/24/25 Xi:R37/38 R41 R43 N:R51/53

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (16).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som monomer ved fremstilling af polymermaterialer, først og fremmest acryl- og modacrylfibre, acrylonitril-butadien-styren-plast og styren-acrylonitril-plast. Det benyttes endvidere som monomer ved syntese af nyskabte polymermaterialer og produktion af acrylamid, adiponitril, fedtaminer og fedtalkoholer.

Ved risikovurderingen er der påvist andre eksponeringskilder, som har betydning for mennesker og miljø, og som ikke er en del af selve stoffets livscyklus, således som det bliver fremstillet og importeret i Det Europæiske Fællesskab, idet stoffet bl.a. dannes under forbrænding af fossilt brændsel. En vurdering af risiciene fra disse eksponeringer indgår ikke i nærværende risikovurdering. Den fuldstændige risikovurderingsrapport, som referentmedlemsstaten har fremsendt til Kommissionen, indeholder imidlertid oplysninger, som muligvis tillader en vurdering af disse risici.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med generelle systemiske virkninger og carcinogenicitet som følge af eksponering under fremstilling og forarbejdning af stoffet.

Konklusionen af risikovurderingen for

forbrugere og offentlighedens udsættelse via miljøet

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— Risici ved samtlige eksponeringsscenarier kan ikke udelukkes, da stoffet i dag anses for kræftfremkaldende uden nedre grænse. Det bør tages med i betragtning, om de eksisterende forholdsregler er tilstrækkelige, og om yderligere specifikke foranstaltninger kan gennemføres i praksis. Risikovurderingen har imidlertid vist, at risikoen allerede er meget lav. Dette bør tages med i betragtning, når det overvejes, om de eksisterende kontrolforanstaltninger er tilstrækkelige, og om yderligere specifikke foranstaltninger til begrænsning af risikoen kan gennemføres i praksis.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det lokale vandmiljø som følge af eksponering fra produktion af acrylfibre på et givet anlæg.

Konklusionen af risikovurderingen for

atmosfæren og terrestriske økosystemer

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

Ved risikovurderingen er der påvist andre kilder til acrylonitrilemissioner (f.eks. brug af fossile brændsler). Dette er ikke omfattet af forordning (EØF) nr. 793/93 og indgår ikke i strategien for risikobegrænsning.

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at der på fællesskabsplan etableres grænseværdier for erhvervsmæssig eksponering for acrylonitril

For forbrugere og offentlighedens udsættelse via miljøet

— Gældende lovgivning om forbrugerbeskyttelse og beskyttelse af mennesker, der udsættes via miljøet, især bestemmelserne i direktiv 76/769/EØF (direktivet om markedsføring og brug) om CMR-stoffer, direktiv 2001/95/EF (produktsikkerhed i almindelighed) om produkter og direktiv 96/61/EF (integreret forebyggelse og bekæmpelse af forurening - IPPC), anses for tilstrækkelige til at beskytte forbrugerne mod de påviste risici.

For miljøet

— For at lette udstedelse af tilladelser i henhold til direktiv 96/61/EF (integreret forebyggelse og bekæmpelse af forurening - IPPC), bør stoffet inddrages under det igangværende arbejde om vejledning i, hvad der er bedste tilgængelige teknik (BAT).Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT.

— Lokale emissioner til miljøet bør om nødvendigt begrænses ved hjælp af nationale regler, således at der ikke forventes nogen risiko for miljøet.

DEL 4

CAS-nr. 79-10-7 Einecs-nr. 201-177-9

Bruttoformel CH2 = CH–COOH Einecs-navn acrylsyre IUPAC-navn 2-propensyre Referent Tyskland Klassificering (17) C:R35 Xn:R20/21/22 R10 N:R50

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (18).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt ved fremstilling af polyacrylater. Det benyttes endvidere som bestanddel i klæbestoffer og forekommer som restmonomer i klæbestoffer, malinger, bindemidler, trykfarver, hygiejnebind, trusseindlæg og blebukser. Polyacrylater anvendes hovedsagelig som cobuilder i fosfatfrie vaskemidler, i flokkuleringsmidler og til drikkevands- og spildevandsbehandling. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

Ved risikovurderingen er der påvist andre eksponeringskilder for mennesker og miljø, f.eks. brug af acrylatbaserede injektionsmørtler og dannelse som nedbrydningsprodukt ved produktion af trykte kredsløbskort og fjernelse af maling med blæselampe, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår i nærværende risikovurdering.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation og ætsning af luftvejene som følge af indånding af en enkeltdosis i forbindelse med produktion og forarbejdning, produktion af klæbestoffer, der indeholder stoffet, og anvendelse af klæbestoffer, der indeholder stoffet

— tænkelige lokale virkninger som følge af udsættelse ved gentagen indånding i forbindelse med produktion af klæbestoffer, der indeholder stoffet, og anvendelse af klæbestoffer, der indeholder stoffet

— mulige problemer med generel systemisk toksicitet som følge af eksponering ved gentagen indånding i forbindelse med produktion og brug af klæbestoffer, der indeholder stoffet.

Konklusionen af risikovurderingen for

forbrugere og offentlighedens udsættelse via miljøet

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det lokale akvatiske økosystem som følge af eksponering fra vådpolymerisationsprocesser, herunder våd fremstilling af superabsorberende polymerer, og brug af acrylatbaseret injektionsmørtel.

Konklusionen af risikovurderingen for

atmosfæren og terrestriske økosystemer

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der er behov for yderligere oplysninger og/eller undersøgelser. Denne konklusion er nået på grundlag af følgende:

— der er behov for yderligere oplysninger for at opnå en fyldestgørende beskrivelse af risikoen for anlæg til behandling af kommunalt spildevand som følge af eksponering fra brug af stoffet i vådpolymerisering, herunder produktion af superabsorberende polymerer.

Behovet for yderligere oplysninger og/eller undersøgelser består i:

— Yderligere data, som viser, om naturligt forekommende infusionsdyr i spildevandssystemer bliver påvirket.

STRATEGI FOR RISIKOBEGRÆNSNING

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at der på fællesskabsplan etableres grænseværdier for erhvervsmæssig eksponering for acrylsyre

— at arbejdsgivere, der anvender acrylsyreholdige klæbestoffer, følger den praktisk orienterede ikke-bindende vejledning, som Kommissionen skal til at udarbejde i medfør af artikel 12, stk. 2, i Rådets direktiv 98/24/EF (19) (direktivet om kemiske agenser), og de på grundlag heraf udarbejdede nationale sektorspecifikke vejledninger.

For miljøet

Det anbefales

for acrylsyre, der frigives fra kemisk injektionsmørtel:

— at der etableres en harmoniseret europæisk prøvnings- og vurderingsordning for kemisk injektionsmørtel

— at der på EU-plan fastsættes generelle bestemmelser om brug af kemisk injektionsmørtel, herunder krav til uddannelse af både det planlæggende og det udførende personale, mens de lokale aspekter tilgodeses af de pågældende lokale tilsynsmyndigheder.

— Lokale emissioner til miljøet bør om nødvendigt begrænses ved hjælp af nationale regler, således at der ikke forventes nogen risiko for miljøet.

for acrylsyre, der anvendes i vådpolymeriseringsprocesser, i anlæg på senere produktionstrin (forarbejdningskapacitet > 500 t/år) og ved produktion af superabsorberende polymerer:

— at Europa-Kommissionen bør overveje at opføre acrylsyre på listen med prioriterede stoffer i bilag X til Europa-Parlamentets og Rådets direktiv 2000/60/EF (vandrammedirektivet), næste gang dette bilag revideres og at træffe sådanne foranstaltninger som harmoniserede krav til forudgående tilladelse for de pågældende anlæg til udledning i vand

— For at lette udstedelse af tilladelser i henhold til direktiv 96/61/EF (integreret forebyggelse og bekæmpelse af forurening - IPPC), bør stoffet inddrages under det igangværende arbejde om vejledning i, hvad der er bedste tilgængelige teknik (BAT). Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT.

— Lokale emissioner til miljøet bør om nødvendigt begrænses ved hjælp af nationale regler, således at der ikke forventes nogen risiko for miljøet.

DEL 5

CAS-nr. 106-99-0 Einecs-nr. 203-450-8

Bruttoformel CH2 = CH – CH = CH2 Einecs-navn butadien IUPAC-navn 1,3-butadien Referent Det Forenede Kongerige Klassificering (20) F+:R12 Carc.Cat.1:R45 Muta.Cat.2:R46

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (21).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt i polymerindustrien. 1,3-butadien finder især anvendelse til fremstilling af syntetisk gummi såsom styren-butadien-gummi (SBR) og polybutadiengummi, termoplastharpikser såsom acrylonitril-butadien-styren (ABS) og styren-butadien-latex. Det finder endvidere anvendelse som mellemprodukt ved fremstilling af neopren til bil- og industrigummivarer, fremstilling af methylmethacrylat-butadien-styren-polymer (MBS), der bruges som forstærkning i PVC, og fremstilling af adiponitril, der indgår i fremstillingen af nylon. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

RISIKOVURDERING

A. Sundhed

Konklusionen af risikovurderingen for arbejdstagere

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med mutagenicitet og carcinogenicitet som følge af eksponering for stoffet ved produktion og brug som mellemprodukt i polymerindustrien

Konklusionen af risikovurderingen for

forbrugere og offentlighedens udsættelse via miljøet

er, at der er behov for at begrænse risikoen. Denne konklusion er nået på grundlag af følgende:

— Risici ved samtlige eksponeringsscenarier kan ikke udelukkes, da stoffet er identificeret som kræftfremkaldende uden nedre grænse. Det bør tages med i betragtning, om de eksisterende forholdsregler er tilstrækkelige, og om yderligere specifikke foranstaltninger kan gennemføres i praksis. Risikovurderingen har imidlertid vist, at risikoen allerede er meget lav. Dette bør tages med i betragtning, når det overvejes, om de eksisterende kontrolforanstaltninger er tilstrækkelige, og om yderligere specifikke foranstaltninger til begrænsning af risikoen kan gennemføres i praksis.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

atmosfæren, akvatiske økosystemer og terrestriske økosystemer

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for miljøet, nemlig

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at der på fællesskabsplan etableres grænseværdier for erhvervsmæssig eksponering for butadien.

For forbrugere og offentlighedens udsættelse via miljøet

Gældende lovgivning om forbrugerbeskyttelse og beskyttelse af mennesker, der udsættes via miljøet, især bestemmelserne i direktiv 76/769/EØF (direktivet om markedsføring og brug) om CMR-stoffer, direktiv 2001/95/EF (produktsikkerhed i almindelighed) om produkter og direktiv 96/61/EF (integreret forebyggelse og bekæmpelse af forurening - IPPC), anses for tilstrækkelige til at beskytte forbrugerne mod de påviste risici.

DEL 6

CAS-nr. 7664-39-3 Einecs-nr. 231-634-8

Bruttoformel HF Einecs-navn hydrogenfluorid IUPAC-navn hydrogenfluorid Referent Nederlandene Klassificering (22) T+:R26/27/28 C: R35

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (23).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt i den kemiske industri til syntese af organiske fluorforbindelser og uorganiske fluorider. Det benyttes endvidere som bejdsemiddel til metaloverflader, som ætsemiddel til glas og til overfladerensning. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

Ved risikovurderingen er der påvist andre eksponeringskilder for mennesker og miljø, idet stoffet især udledes fra jern-, stål- og aluminiumindustri, glas- og teglværker, keramisk industri, kraftværker og produktionsanlæg for fosfatkemikalier, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår ikke i nærværende risikovurdering. Den risikovurderingsrapport, som referentmedlemsstaten har fremsendt til Kommissionen, indeholder imidlertid oplysninger, som muligvis tillader en vurdering af disse risici.

RISIKOVURDERING

A. Sundhed

Konklusionen af risikovurderingen for arbejdstagere

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation og/eller ætsning af hud, øjne og luftveje, alt efter koncentrationen, som følge af gentagen udsættelse for hydrogenfluoridgas ved produktion og brug som mellemprodukt i den kemiske industri og brug af vandige opløsninger af stoffet

— mulige problemer med generel systemisk toksicitet som følge af eksponering ved gentagen indånding i forbindelse med brug af vandige opløsninger af stoffet

— mulige problemer med irritation og/eller ætsning af huden, alt efter koncentrationen, som følge af engangsudsættelse for væskeformig hydrogenfluorid ved brug af vandige opløsninger af stoffet

— mulige problemer med irritation og/eller ætsning af luftveje, alt efter koncentrationen, som følge af engangsudsættelse for hydrogenfluoridgas ved produktion og brug som mellemprodukt i den kemiske industri og brug af vandige opløsninger af stoffet.

Konklusionen af risikovurderingen for

FORBRUGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation og/eller ætsning af huden, alt efter koncentrationen, som følge af udsættelse én eller flere gange for væskeformig hydrogenfluorid ved, at forbrugeren benytter præparater, der indeholder stoffet

Konklusionen af risikovurderingen for

OFFENTLIGHEDENS UDSÆTTELSE VIA MILJØET

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med generel systemisk toksicitet som følge af gentagen eksponering ved indånding i nærheden af anlæg, hvor stoffet produceres eller forarbejdes.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko, omend der kan være problemer ved den risiko, der er knyttet til det koncentrerede stofs voldsomme reaktion ved kontakt med vand og muligheden for hydrogenudvikling ved reaktion mellem fortyndede (under 65 %) opløsninger af stoffet og metaller.

B. Miljø

Konklusionen af risikovurderingen for miljøet, nemlig

atmosfæren og akvatiske økosystemer

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det lokale vandmiljø og atmosfæren som følge af eksponering fra nogle anlæg, hvor stoffet produceres eller anvendes.

Konklusionen af risikovurderingen for

TERRESTRISKE ØKOSYSTEMER

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For arbejdstagerneGældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet.

Inden for denne ramme anbefales følgende:

— at det overvejes at indføre EU-forbud mod brug af hydrogenfluorid i professionelle rengøringsmidler til bygningsoverflader (herunder gulve) ved optagelse af stoffet i bilag III til Rådets direktiv 98/24/EF (direktivet om kemiske agenser)

— at Kommissionens Videnskabelige Udvalg vedrørende Grænseværdier for Erhvervsmæssig Eksponering (SCOEL) gennemgår de nye oplysninger i risikovurderingsrapporten og eventuelt anbefaler, at den nugældende grænseværdi for erhvervsmæssig udsættelse (OEL) revideres.

For forbrugerne

Det anbefales

— at hydrogenfluoridpræparater, der er klassificeret som ætsende eller giftige, fjernes fra forbrugermarkedet (24). Sådanne produkter opfylder ikke de almindelige sikkerhedskrav i Rådets direktiv 92/59/EØF af 29. juni 1992 om produktsikkerhed i almindelighed (25) og bør omgående trækkes tilbage. Medlemsstaterne bør føre aktivt og effektivt tilsyn med markedssituationen på deres område, hvad angår hydrogenfluoridholdige forbrugerprodukter, fjerne sådanne produkter fra markedet, idet de er »ikke-sikre« ifølge bestemmelserne om almindelig sikkerhed i direktiv 92/59/EØF (produktsikkerhed i almindelighed), og underrette Kommissionen via underretningssystemet i direktiv 92/59/EØF.

For miljøet

— For at lette udstedelse af tilladelser i henhold til direktiv 96/61/EF (integreret forebyggelse og bekæmpelse af forurening - IPPC), bør stoffet inddrages under det igangværende arbejde om vejledning i, hvad der er bedste tilgængelige teknik (BAT). Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT.

— Lokale emissioner til miljøet bør om nødvendigt begrænses ved hjælp af nationale regler, således at der ikke forventes nogen risiko for miljøet.

DEL 7

CAS-nr. 7722-84-1 Einecs-nr. 231-765-0

Bruttoformel H2O2 Einecs-navn hydrogenperoxid IUPAC-navn hydrogenperoxid Referent Finland Klassificering (26) O:R8 C:R34

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (27).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes til blegning af papirmasse og fremstilling af kemikalier. Det benyttes endvidere til tekstilblegning, desinfektion i levnedsmiddelindustrien, ætsning i elektronikindustrien, metalbeklædning, nedbrydning af proteiner, blegning af tænder, hårfarvning og -blegning hos frisører, behandling af drikkevand og spildevand, i mange forbrugerprodukter til hårfarvning og -blegning, husholdningsprodukter til tekstilblegning, rensemidler, desinfektion af kontaktlinser og produkter til blegning af tænder.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation og/eller ætsning af hud, øjne og luftveje, alt efter koncentrationen, som følge af udsættelse i forbindelse med læsning

— mulige problemer med irritation og/eller ætsning af hud og øjne, alt efter koncentrationen, som følge af udsættelse i forbindelse med tekstilblegning (batchproces), aseptisk emballering (ældre anlægstyper med neddypning), brug af peroxoeddikesyre i bryggerier, ætsning af kredsløbskort (ældre proces), metalbeklædning og nedbrydning af proteiner

— mulige problemer med irritation og/eller ætsning af øjne, alt efter koncentrationen, som følge af udsættelse ved arbejde som frisør

— mulige problemer med toksicitet ved gentagen indånding ved læsning og aseptisk emballering (alle maskintyper), ætsning af kredsløbskort (ældre proces) og behandling af spildevand.

Konklusionen af risikovurderingen for

FORBRUGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med øjenirritation som følge af udsættelse ved hårfarvning og -blegning og mulige problemer med irritation/ætsning af øjnene ved anvendelse af tekstilblegemidler og rensemidler, hvis den faktiske hydrogenperoxidkoncentration er > 5 %

— tænkelige specifikke skadevirkninger på tandmarv og tand som følge af eksponering ved tandblegning med 35 % hydrogenperoxid hos tandlægen.

Konklusionen af risikovurderingen for

OFFENTLIGHEDENS UDSÆTTELSE VIA MILJØET

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

sundheden (fysiske og kemiske egenskaber)

er, at der er behov for særlige foranstaltninger for at begrænse risikoen (for arbejdstagere og forbrugere). Denne konklusion er nået på grundlag af følgende:

— mulig brandrisiko ved spild af stærke (> 25 %) hydrogenperoxidopløsninger på brændbare materialer.

B. Miljø

Konklusionen af risikovurderingen for miljøet, nemlig

atmosfæren og terrestriske økosystemer

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det akvatiske økosystem som følge af eksponering fra fire produktionsanlæg og brug af andre kemikalier ved fremstillingen.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at arbejdstagerne revurderer aventuelle risikovurderinger, der er foretaget i medfør af direktiv 98/24/EF (direktivet om kemiske agenser), under hensyntagen til oplysningerne i den risikovurdering og den risikobegrænsningsstrategi, der er udarbejdet for hydrogenperoxid i medfør af forordning (EØF) nr. 739/93, og træffer alle de fornødne foranstaltninger

— at arbejdsgivere, der har de anvendelser af hydrogenperoxid, der kan give problemer ifølge risikovurderingen (afsnit I), følger den praktisk orienterede ikke-bindende vejledning, som Kommissionen skal til at udarbejde i medfør af artikel 12, stk. 2, i direktiv 98/24/EF, og de på grundlag heraf udarbejdede nationale sektorspecifikke vejledninger.

For forbrugerne

Det anbefales

— at det inden for rammerne af Kommissionens direktiv 2003/83/EF (28) vedrørende den højest tilladte koncentration af hydrogenperoxid i midler til blegning af tænder, der anvendes under tandlægens tilsyn, overvejes at tillade en grænse på op til 6 %, forudsat at der på etiketten er trykt de nødvendige anvendelsesbetingelser og advarsler

— at tekstilblegemidler og rensemidler, der indeholder ≥ 5 % hydrogenperoxid, formuleres på en sådan måde, at risikoen for irritation/ætsning af øjnene bliver mindre (f.eks. tyktflydende opslæmning eller creme). I brugsanvisningen bør risikoen for irritation/ætsning af øjnene fremhæves, og det procentvise indhold af H2O2 i produkten bør angives. For hårfarve/blegemidler bør førnævnte henstillinger, herunder om procentgrænsen, tages under overvejelse inden for rammerne af Fællesskabets lovgivning om kosmetiske midler

— at kravet om børnesikre lukninger i Europa-Parlamentets og Rådets direktiv 1999/45/EF (29) (direktivet om farlige præparater) kommer til at gælde for alle husholdningskemikalier, som kan være tilgængelige for børn, og som indeholder hydrogenperoxid.

For miljøet

Det anbefales

— for at lette udstedelse af tilladelser i henhold til direktiv 96/61/EF (integreret forebyggelse og bekæmpelse af forurening - IPPC) at stoffet inddrages under det igangværende arbejde om vejledning i, hvad der er bedste tilgængelige teknik (BAT). Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT.

DEL 8

CAS-nr. 79-41-4 Einecs-nr. 201-204-4

Bruttoformel CH2 = C(CH3) -COOH Einecs-navn methacrylsyre IUPAC-navn 2-methyl-2-propensyre Referent Tyskland Klassificering (30) C: R35 Xn: R21/22

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (31).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som internt og eksternt mellemprodukt i den kemiske industri til fremstilling af methacrylsyrestere og som comonomer i forskellige polymertyper. Det benyttes endvidere som bestanddel i klæbestoffer og forekommer som restmonomer i malinger og tekstilbehandlingsmidler. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

Ved risikovurderingen er der påvist andre eksponeringskilder for mennesker og miljø, f.eks. brug af methacrylatbaserede injektionsmørtler, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår i nærværende risikovurdering.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation af luftvejene som følge af korttidseksponering ved indånding i forbindelse med produktion, videreforarbejdning som mellemprodukt i den kemiske industri, fremstilling af industrielle klæbestoffer samt industriel og håndværksmæssig anvendelse af klæbestoffer

— mulige lokale virkninger for luftvejene som følge af gentagen eksponering ved indånding i forbindelse med fremstilling og brug af klæbestoffer.

Konklusionen af risikovurderingen for

forbrugere og offentlighedens udsættelse via miljøet

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det akvatiske økosystem som følge af eksponering fra brug af acrylatbaseret injektionsmørtel.

Konklusionen af risikovurderingen for

atmosfæren og terrestriske økosystemer

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at der på fællesskabsplan etableres grænseværdier for erhvervsmæssig eksponering for methacrylsyre

— at arbejdsgivere, der anvender methacrylsyreholdige klæbestoffer, følger den praktisk orienterede ikke-bindende vejledning, som Kommissionen skal til at udarbejde i medfør af artikel 12, stk. 2, i direktiv 98/24/EF (direktivet om kemiske agenser), og de på grundlag heraf udarbejdede nationale sektorspecifikke vejledninger.

For miljøet

for methacrylsyre, der frigives fra kemisk injektionsmørtel, anbefales følgende:

— at der etableres en harmoniseret europæisk prøvnings- og vurderingsordning for kemisk injektionsmørtel

— at der på EU-plan fastsættes generelle bestemmelser om brug af kemisk injektionsmørtel, herunder krav til uddannelse af både det planlæggende og det udførende personale, mens de lokale aspekter tilgodeses af de pågældende lokale tilsynsmyndigheder.

— Lokale emissioner til miljøet bør om nødvendigt begrænses ved hjælp af nationale regler, således at der ikke forventes nogen risiko for miljøet.

DEL 9

CAS-nr. 80-62-6 Einecs-nr. 201-297-1

Bruttoformel CH2 = C(CH3) – COOCH3 Einecs-navn methylmethacrylat IUPAC-navn 2-methyl-propensyremethylester Referent Tyskland Klassificering (32) F:R11 Xi:R37/38 R43

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen (33).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt ved fremstilling af polymerer, copolymerer, klæbestoffer og reaktive harpikser, samt til omestring og inden for fremstilling af støbte plader. Det benyttes tillige ved fremstilling af emulsions-, dispersions- og opløsningspolymerer, polymerer af acrylpladetypen, som bestanddel i reaktive klæbestoffer og harpikser til indstøbning, gulvbelægninger og støbeharpikser til medicinsk brug og tandlægebrug, og stoffet forekommer som restmonomer i malinger og andre polymerer til anvendelse i forbrugerprodukter. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

Ved risikovurderingen er der påvist andre eksponeringskilder for mennesker og miljø, især afgivelse som dekomponeringsprodukt ved varmebearbejdning af polymethylmethacrylat, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår i nærværende risikovurdering.

RISIKOVURDERING

A. Sundhed

Konklusionen af risikovurderingen for

ARBEJDSTAGERE

— er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation og ætsning af luftvejene som følge af eksponering ved indånding under fremstilling af støbte plader og reaktive harpikser, fremstilling og brug af klæbestoffer, malingfremstilling og inden for håndværk såsom lægning af gulve, brug af støbeharpikser til medicinske formål og i ortopædiske værksteder, tandlægeklinikker og lægeklinikker samt udførelse af udsmykninger

— mulige problemer med hudsensibilisering som følge af eksponering af huden under fremstilling af methylmethacrylat og polymethylmethacrylat, omestring, fremstilling af støbte plader, fremstilling af klæbestoffer og reaktive harpikser i den kemiske industri, fremstilling af klæbestoffer, støbeharpikser og gulvbelægningsmaterialer, fremstilling af maling og lak, brug af klæbestoffer inden for plast-, elektronik- og glasindustri, håndværksmæssig brug af klæbestoffer og gulvbelægninger, brug af støbeharpikser til medicinske formål og i ortopædiske værksteder, tandlægeklinikker og lægeklinikker, fremstilling af linser/brilleglas samt udførelse af udsmykning tænkelige lokale virkninger som følge af udsættelse ved gentagen indånding i forbindelse med fremstilling af støbte plader og reaktive harpikser, fremstilling og brug af klæbestoffer, malingfremstilling samt brug af støbeharpikser i ortopædiske værksteder, tandlægeklinikker og lægeklinikker

— mulige problemer med generel systemisk toksicitet som følge af eksponering ved indånding i forbindelse med produktion af støbte plader, klæbestoffer og maling, samt inden for håndværk såsom lægning af gulve, brug af støbeharpikser i ortopædiske værksteder og udførelse af udsmykninger.

Konklusionen af risikovurderingen for

FORBRUGERE

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

OFFENTLIGHEDENS UDSÆTTELSE VIA MILJØET

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det lokale akvatiske økosystem som følge af eksponering fra vådpolymerisationsprocesser.

Konklusionen af risikovurderingen for

atmosfæren og terrestriske økosystemer

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at der på fællesskabsplan etableres grænseværdier for erhvervsmæssig eksponering for methylmethacrylat

— at arbejdsgivere, der har de anvendelser af methylmethacrylat, der kan give problemer ifølge risikovurderingen (afsnit I), følger den praktisk orienterede ikke-bindende vejledning, som Kommissionen skal til at udarbejde i medfør af artikel 12, stk. 2, i direktiv 98/24/EF (direktivet om kemiske agenser), og de på grundlag heraf udarbejdede nationale sektorspecifikke vejledninger.

FOR MILJØET

For methylmethacrylat, der anvendes i vådpolymeriseringsprocesser i anlæg på senere produktionstrin (forarbejdningskapacitet > 5 000 t/år), anbefales det:

— at Europa-Kommissionen bør overveje, om acrylsyre skal opføres på listen med prioriterede stoffer i bilag X til Europa-Parlamentets og Rådets direktiv 2000/60/EF (vandrammedirektivet), næste gang dette bilag revideres, og overveje at træffe sådanne foranstaltninger som harmoniserede krav til forudgående tilladelse for de pågældende anlæg til udledning i vand

— for at lette udstedelse af tilladelser i henhold til direktiv 96/61/EF (integreret forebyggelse og bekæmpelse af forurening - IPPC), at stoffet inddrages under det igangværende arbejde om vejledning i, hvad der er bedste tilgængelige teknik (BAT). Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT.

— at lokale emissioner til miljøet om nødvendigt begrænses ved hjælp af nationale regler, således at der ikke forventes nogen risiko for miljøet.

DEL 10

CAS-nr. 108-88-3 Einecs-nr. 203-625-9

Bruttoformel C6H5 – CH3 Einecs-navn toluen IUPAC-navn toluen Referent Danmark Klassificering (34) F:R11 Xn:R20

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (35).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt ved syntese af andre kemikalier, i opløsningsmidler og klæbestoffer, maling, lak og fernis og i mineralolie-, brændstof- og polymerindustrien. Det benyttes endvidere inden for papirmasse-, papir- og papindustri, tekstilindustri, landbrugsindustri og elektricitets- og elektronikindustri.

Ved risikovurderingen er der påvist andre eksponeringskilder for mennesker og miljø, især anvendelse og forbrænding af olieprodukter, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår ikke i nærværende risikovurdering. Den fuldstændige risikovurderingsrapport, som referentmedlemsstaten har fremsendt til Kommissionen, indeholder imidlertid oplysninger, som muligvis tillader en vurdering af disse risici.

RISIKOVURDERING

A. Sundhed

Konklusionen af risikovurderingen for arbejdstagere

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med akut toksicitet som følge af eksponering af huden ved sprøjtemaling og brug af klæbestoffer

— mulige problemer med akut toksicitet (hovedpine, svimmelhed, beruselse, døsighed og nedsat funktionsevne) som følge af eksponering ved indånding i forbindelse med fremstilling og brug som mellemprodukt og af produkter, der indeholder stoffet

— mulige problemer med øjenirritaion som følge af eksponering ved fremstilling af produkter, der indeholder stoffet, og brug af produkter, der indeholder stoffet, inden for manuel rengøring, brug af klæbestoffer, trykning og maling (maskinel påføring)

— mulige problemer med generel systemisk toksicitet som følge af eksponering ved indånding i forbindelse med fremstilling af produkter, der indeholder stoffet, og brug af produkter, der indeholder stoffet, inden for manuel rengøring, brug af klæbestoffer, trykning og maling (maskinel påføring)

— mulige problemer med generel systemisk toksicitet som følge af eksponering af huden i forbindelse med brug af produkter, der indeholder stoffet, inden for manuel rengøring, brug af klæbestoffer og sprøjtemaling

— mulige problemer med generel systemisk toksicitet som følge af samtidig eksponering af huden og ved indånding i forbindelse med brug af produkter, der indeholder stoffet, inden for manuelt malearbejde

— mulige problemer med toksicitet for specifikke organer (systemisk ototoksicitet) som følge af eksponering ved indånding i forbindelse med fremstilling af produkter, der indeholder stoffet, og brug af produkter, der indeholder stoffet, inden for manuel rengøring, brug af klæbestoffer, trykning og maling (maskinel påføring)

— tænkelige virkninger for fertilitet, fosterudvikling og spontan abort som følge af eksponering ved indånding i forbindelse med fremstilling og brug af toluenholdige produkter inden for manuel rengøring, brug af klæbestoffer, trykning og maling (maskinel påføring).

Konklusionen af risikovurderingen for

FORBRUGERE

1. er, at der er behov for særlige foranstaltninger for at begrænse risikoen. Denne konklusion er nået på grundlag af følgende: — mulige problemer med akut toksicitet (hovedpine, svimmelhed, beruselse, døsighed og nedsat funktionsevne) og øjenirritation som følge af eksponering ved indånding eller udsættelse af øjnene for dampe i forbindelse med sprøjtemaling og pålægning af gulvtæpper

2. er, at der er behov for yderligere oplysninger og/eller undersøgelser. Denne konklusion er nået på grundlag af følgende: — tænkelige reproduktionstoksiske virkninger som følge af eksponering ved indånding.

Behovet for yderligere oplysninger og/eller undersøgelser består i:

— oplysninger om sammenhængen mellem de iagttagne reproduktionstoksiske virkninger og varigheden af den eksponering, der har haft disse virkninger.

Behovet for disse oplysninger er vurderet endnu en gang på baggrund af strategien for risikobegrænsning og er bortfaldet (jf. afsnit II - strategi for risikobegrænsning).

Konklusionen af risikovurderingen for

OFFENTLIGHEDENS UDSÆTTELSE VIA MILJØET

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for mennesker som følge af bidraget fra handelsvaren toluen til dannelsen af ozon og andre skadelige stoffer, f.eks. smog.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

AKVATISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det akvatiske økosystem som følge af eksponering fra nogle anlæg, hvor stoffet produceres eller produceres og forarbejdes, og eksponering fra sektorer, hvor der forarbejdes og anvendes basiskemikalier (herunder proceshjælpemidler, ekstraktionsmidler og opløsningsmidler), forarbejdning og formulering, formulering af mineralolie og brændstof, formulering af polymerer, formulering af maling og behandling af tekstiler.

Konklusionen af risikovurderingen for

TERRESTRISKE ØKOSYSTEMER

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for det terrestriske økosystem som følge af eksponering fra forarbejdning og eksponering fra sektorer, hvor der anvendes basiskemikalier (herunder proceshjælpemidler, ekstraktionsmidler og opløsningsmidler), forarbejdning og formulering, formulering af mineralolie og brændstof, formulering af polymerer, formulering af maling og behandling af tekstiler.

Konklusionen af risikovurderingen for

ATMOSFÆREN

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelig medvirken fra handelsvaren toluen til dannelsen af ozon og andre skadelige stoffer, f.eks. smog.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for spildevandsbehandlingsanlæg som følge af eksponering fra forarbejdning af stoffet og anvendelsen i nogle industrisektorer som basiskemikalium.

STRATEGI FOR RISIKOBEGRÆNSNING

Ved risikovurderingen er der påvist andre kilder til toluenemissioner (f.eks. benzin og råolie). Dette er ikke omfattet af forordning (EØF) nr. 793/93 og indgår ikke i strategien for risikobegrænsning.

For arbejdstagerne

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved stoffet og gælder.

Inden for denne ramme anbefales følgende:

— at Kommissionens Videnskabelige Udvalg vedrørende Grænseværdier for Erhvervsmæssig Eksponering (SCOEL) gennemgår de nye oplysninger i risikovurderingsrapporten og eventuelt anbefaler, at den nugældende grænseværdi for erhvervsmæssig udsættelse (OEL) revideres.

For forbrugerne

Det anbefales

— at overveje begrænsninger for markedsføring og brug på fællesskabsplan i henhold til direktiv 76/769/EØF for stoffet som sådant og i præparater til brug i klæbestoffer og sprøjtemaling.

— De foreslåede begrænsninger for markedsføring og brug betyder, at der ikke behøves yderligere oplysninger om reproduktion som følge af eksponering ved indånding.

For miljøet og offentlighedens udsættelse via miljøet

Det anbefales

— at Europa-Kommissionen overvejer at opføre toluen på listen med prioriterede stoffer i bilag X til direktiv 2000/60/EF (vandrammedirektivet), næste gang dette bilag revideres, men at toluen i mellemtiden anses som et relevant liste II-stof i Rådets direktiv 76/464/EØF (36) om forurening, der er forårsaget af udledning af visse farlige stoffer i Fællesskabets vandmiljø, således at der kræves opstilling af nationale kvalitetsmålsætninger, overvågning og eventuelle begrænsende foranstaltninger, der sikrer, at koncentrationerne i overfladevand ikke overstige kvalitetsmålsætningerne

— for at lette udstedelse af tilladelser i henhold til Rådets direktiv 96/61/EF (integreret forebyggelse og bekæmpelse af forurening - IPPC), at stoffet inddrages under det igangværende arbejde om vejledning i, hvad der er bedste tilgængelige teknik (BAT). Det henstilles, at medlemsstaterne holder nøje øje med, at der benyttes BAT ved udstedelse af tilladelser, og indberetter enhver betydningsfuld udvikling til Kommissionen som led i informationsudvekslingen om BAT

— at lokale emissioner til miljøet om nødvendigt begrænses ved hjælp af nationale regler, således at der ikke forventes nogen risiko for miljøet.

Forslaget fra Kommissionen om begrænsning af indholdet af opløsningsmidler i visse produkter vil yderligere mindske toluens risiko for mennesker via miljøet (37).

DEL 11

CAS-nr. 120-82-1 Einecs-nr. 204-428-0

Bruttoformel C6H3Cl3 Einecs-navn 1,2,4-trichlorbenzen IUPAC-navn 1,2,4-trichlorbenzen Referent Danmark Klassificering (38) Xn:R22 Xi:R38 N:50-53

Risikovurderingen vedrører gængs praksis under stoffets livscyklus som beskrevet i den fuldstændige risikovurderingsrapport, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab (39).

Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt ved syntese af herbicider og som opløsningsmiddel til processer i lukkede systemer. Det benyttes endvidere som bærer af farvestoffer i tekstilindustrien, som tilsætningsstof i dielektriske væsker og som korrosionshindrende middel. Da det ikke har været muligt at fremskaffe oplysninger om anvendelsen af den totale producerede og importerede mængde af stoffet i Det Europæiske Fællesskab, kan der være anvendelser, der ikke er omfattet af risikovurderingen.

Ved risikovurderingen er der påvist andre eksponeringskilder for mennesker og miljø, bl.a. fra visse dielektriske væsker, som indeholder 1,2,4-trichlorbenzen, og som stadig er i brug i eksisterende elektrisk udstyr, og ved dannelse af 1,2,4-trichlorbenzen i miljøet ved nedbrydning af andre mere komplekse organiske chlorforbindelser, hvilket ikke er en del af selve stoffets livscyklus, således som det bliver fremstillet og importeret i Det Europæiske Fællesskab. En vurdering af risiciene fra disse eksponeringer indgår ikke i nærværende risikovurdering.

Den fuldstændige risikovurderingsrapport, som referentmedlemsstaten har fremsendt til Kommissionen, indeholder imidlertid oplysninger, som muligvis tillader en vurdering af disse risici.

Det er i risikovurderingen videre anført, at det bør undersøges nærmere, om stoffet bør omfattes af nationale og internationale programmer vedrørende persistente organiske miljøgifte (POP).

RISIKOVURDERING

A. Sundhed

Konklusionen af risikovurderingen

for ARBEJDSTAGERE

er, at der er behov for yderligere oplysninger og/eller undersøgelser. Denne konklusion er nået på grundlag af følgende:

— mulige virkninger som følge af eksponering.

Behovet for yderligere oplysninger og/eller undersøgelser består i:

— oplysninger om erhvervsmæssig udsættelse under brug af stoffet som bærer af farvestoffer og som procesopløsningsmiddel, under fremstilling af produkter, der indeholder stoffet, inden for produktion af dielektriske væsker og under brug af produkter, der indeholder stoffet, inden for produktion af tråd og kabler.

Behovet for disse oplysninger er vurderet endnu en gang på baggrund af strategien for risikobegrænsning og er bortfaldet (jf. afsnit II - strategi for risikobegrænsning)

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med generel systemisk toksicitet som følge af eksponering ved gentagen indånding i forbindelse med tromletapning ved produktion af stoffet, fremstilling af produkter, der indeholder stoffet, inden for pigmentproduktion og brug af produkter, der indeholder stoffet, inden for sprøjtemaling

— mulige problemer med irritation af øjne og luftveje som følge af gentagen eksponering for dampe af stoffet i forbindelse med fremstilling af produkter, der indeholder stoffet, inden for pigmentproduktion og brug af produkter, der indeholder stoffet, inden for fremstilling af plastgranulat

— mulige problemer med generel systemisk toksicitet og lokale hudvirkninger som følge af gentagen eksponering af huden i forbindelse med brug af produkter, der indeholder stoffet, inden for sprøjtemaling, demontering af transformatorer og polering.

Konklusionen af risikovurderingen for

FORBRUGERE

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation af øjne og luftveje som følge af gentagen eksponering for dampe og med generel systemisk toksicitet som følge af gentagen indånding og eksponering af huden i forbindelse med sprøjtemaling og bilpolering.

Konklusionen af risikovurderingen for

OFFENTLIGHEDENS UDSÆTTELSE VIA MILJØET

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelig indirekte eksponering, eftersom den beregnede eksponering lokalt kan overskride de af WHO fastsatte TDI-værdier og vejledende værdier for drikkevand.

Konklusionen af risikovurderingen for

sundheden (fysiske og kemiske egenskaber)

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionen af risikovurderingen for miljøet, nemlig

akvatiske økosystemer og terrestriske økosystemer, er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— tænkelige virkninger for akvatiske og terrestriske økosystemer som følge af eksponering fra brug af stoffet som bærer af farvestoffer og til andre anvendelser (herunder som procesopløsningsmiddel, som tilsætningsstof i dielektriske væsker og som korrosionshindrende stof).

Konklusionen af risikovurderingen for

ATMOSFÆREN

er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Konklusionen af risikovurderingen for

MIKROORGANISMER I SPILDEVANDSBEHANDLINGSANLÆG

er, at der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer for spildevandsbehandlingsanlæg som følge af eksponering fra brug af stoffet som mellemprodukt, som opløsningsmiddel i basiskemikaliesektoren, som farvestofbærer i tekstilindustrien og andre anvendelser i senere produktionsled.

STRATEGI FOR RISIKOBEGRÆNSNING

For arbejdstagerne

Gældende lovgivning om beskyttelse af arbejdstagerne på fællesskabsplan, især bestemmelserne i Kommissionens direktiv 2000/39/EF (40) om etablering af den første liste over vejledende grænseværdier, anses generelt som en tilfredsstillende ramme for den fornødne begrænsning af risiciene ved stoffet og gælder.

De begrænsninger for markedsføring og brug, der foreslås af hensyn til miljøet, vil også mindske risikoen for sundheden (arbejdstagere) og betyder, at der ikke behøves yderligere oplysninger om erhvervsmæssig eksponering.

For forbrugere, miljøet og offentlighedens udsættelse via miljøet

Det anbefales